Predmet C‑134/13

Raytek GmbH

i

Fluke Europe BV

protiv

Commissioners for Her Majesty’s Revenue and Customs

(zahtjev za prethodnu odluku koji je uputio First‑tier Tribunal (Tax Chamber))

„Zahtjev za prethodnu odluku — Zajednička carinska tarifa — Tarifno razvrstavanje — Kombinirana nomenklatura — Infracrvene termalne kamere“

Sažetak – Presuda Suda (peto vijeće) od 12. veljače 2015.

Carinska unija — Zajednička carinska tarifa — Tarifni brojevi — Infracrvene termalne kamere — Razvrstavanje na temelju Uredbe br. 314/2011 u podbroj 9025 19 20 kombinirane nomenklature — Izmjena sadržaja tarifnih brojeva — Nepostojanje — Valjanost

(Uredba Vijeća br. 2658/87, kako je izmijenjena Uredbom br. 861/2010, Prilog I.; Uredba Komisije br. 314/2011)

Što se tiče primjene kombinirane nomenklature navedene u Prilogu I. Uredbi br. 2658/87 o tarifnoj i statističkoj nomenklaturi i o Zajedničkoj carinskoj tarifi, kako je izmijenjena Uredbom br. 861/2010, Vijeće je dodijelilo Komisiji široku diskrecijsku ovlast za pobliže određivanje sadržaja tarifnih brojeva koji se uzimaju u obzir pri razvrstavanju određene robe. Međutim, ta ovlast za donošenje mjera ne ovlašćuje Komisiju da preinači sadržaj tarifnih brojeva utvrđenih na temelju harmoniziranog sustava, uspostavljenog Konvencijom o Harmoniziranom sustavu nazivlja i brojčanog označavanja robe, za koju se Europska unija obvezala da joj neće preinačiti opseg.

Što se tiče pitanja je li Komisija, time što je robu poput one opisane u stupcu 1. Priloga Uredbi br. 314/2011 o razvrstavanju određene robe u kombiniranu nomenklaturu razvrstala u tarifni broj 9025 19 umjesto u broj 9027 50 kombinirane nomenklature, preinačila sadržaj tih dvaju tarifnih brojeva, iz opisa navedenog u spomenutom stupcu proizlazi da su objektivne značajke i svojstva aparata opisanih u Prilogu navedenoj uredbi prepreka njihovu svrstavanju u podbroj 9027 50 00 s obzirom na to da je njihovo najodređenije svojstvo već obuhvaćeno tamo navedenim brojem 9025. Iz toga proizlazi da razvrstavanjem aparata opisanih u Prilogu Uredbi br. 314/2011 u podbroj 9025 19 20 Komisija nije preinačila sadržaj tarifnih brojeva 9025 19 i 9027 50. Prema tome, ispitivanje navedene uredbe s obzirom na navedene aparate ne dovodi do zaključka da je ona nevaljana.

(t. 29., 30., 35., 37.)

Predmet C‑134/13

Raytek GmbH

i

Fluke Europe BV

protiv

Commissioners for Her Majesty’s Revenue and Customs

(zahtjev za prethodnu odluku koji je uputio First‑tier Tribunal (Tax Chamber))

„Zahtjev za prethodnu odluku — Zajednička carinska tarifa — Tarifno razvrstavanje — Kombinirana nomenklatura — Infracrvene termalne kamere“

Sažetak – Presuda Suda (peto vijeće) od 12. veljače 2015.

Carinska unija – Zajednička carinska tarifa – Tarifni brojevi – Infracrvene termalne kamere – Razvrstavanje na temelju Uredbe br. 314/2011 u podbroj 9025 19 20 kombinirane nomenklature – Izmjena sadržaja tarifnih brojeva – Nepostojanje – Valjanost

(Uredba Vijeća br. 2658/87, kako je izmijenjena Uredbom br. 861/2010, Prilog I.; Uredba Komisije br. 314/2011)

Što se tiče primjene kombinirane nomenklature navedene u Prilogu I. Uredbi br. 2658/87 o tarifnoj i statističkoj nomenklaturi i o Zajedničkoj carinskoj tarifi, kako je izmijenjena Uredbom br. 861/2010, Vijeće je dodijelilo Komisiji široku diskrecijsku ovlast za pobliže određivanje sadržaja tarifnih brojeva koji se uzimaju u obzir pri razvrstavanju određene robe. Međutim, ta ovlast za donošenje mjera ne ovlašćuje Komisiju da preinači sadržaj tarifnih brojeva utvrđenih na temelju harmoniziranog sustava, uspostavljenog Konvencijom o Harmoniziranom sustavu nazivlja i brojčanog označavanja robe, za koju se Europska unija obvezala da joj neće preinačiti opseg.

Što se tiče pitanja je li Komisija, time što je robu poput one opisane u stupcu 1. Priloga Uredbi br. 314/2011 o razvrstavanju određene robe u kombiniranu nomenklaturu razvrstala u tarifni broj 9025 19 umjesto u broj 9027 50 kombinirane nomenklature, preinačila sadržaj tih dvaju tarifnih brojeva, iz opisa navedenog u spomenutom stupcu proizlazi da su objektivne značajke i svojstva aparata opisanih u Prilogu navedenoj uredbi prepreka njihovu svrstavanju u podbroj 9027 50 00 s obzirom na to da je njihovo najodređenije svojstvo već obuhvaćeno tamo navedenim brojem 9025. Iz toga proizlazi da razvrstavanjem aparata opisanih u Prilogu Uredbi br. 314/2011 u podbroj 9025 19 20 Komisija nije preinačila sadržaj tarifnih brojeva 9025 19 i 9027 50. Prema tome, ispitivanje navedene uredbe s obzirom na navedene aparate ne dovodi do zaključka da je ona nevaljana.

(t. 29., 30., 35., 37.)